|  |  |
| --- | --- |
| Møtenummer: | 3/2020 |
| Dato: | 06.09.2020 |
| Klokkeslett:  | Kl. 19.00 |
| Sted:  | Zoom |
| Til stede:  | Nicolai Roness, Asta Rønning Fjærli, Janicke Walle Jensen, Celine Mariell Bertheussen, Christian Lysenstøen, Hilde Næss |
| Forfall:  | John Vidar Lund  |

**Regionstyremøte – referat**

01/20 Godkjenning av innkalling og referat
Godkjent

02/20 Økonomi v/ Nicolai Roness
Orientering til styret. Ingen utgifter til aktivitet siden forrige møte. Kun mindre rutinemessige driftsutgifter.
Saken videreføres.

03/20 Statusorienterig v/ Nicolai Roness
Orienterer om aktivitet fremover, det avholdes både kurs og regionmesterskap.
Saken videreføres.

04/20 Mesterskap v/ Christian Lysenstøen
Christian orienterer om NM junior på Hitra, og hvordan arrangør løste utfordringer med smittevern. Erfaringene fra Hitra deles med arrangøren av årets regionmesterskap.
Alternativer bør vurderes dersom smittesituasjonen i Sarpsborg tilspisser seg, og regionstyret anmoder arrangør om å ta kontakt med kommunelegen.
Saken videreføres.

05/20 Strategi/handlingsplan/aktivitetsplan v/ Hilde Næss
Se sak 12/20, forslag til nye tiltak.
Saken videreføres.

06/20 Regiontrenere v/ Celine Mariell Bertheussen
Dersom vi skal ha samlinger fremover, hva slags alternativer har vi? Smittesituasjonen tilsier at klubbesøk er mer aktuelt enn regionsamlinger.
Celine kontakter klubbene for å høre hvordan behovet er.
Saken videreføres.

07/20 Utdanning v/Asta Rønning Fjærli
Det planlegges dommerkurs 24. og 25. okt i Oslo. Eirik Mølmshaug er kursholder. Asta sender ut invitasjon så snart lokalet er på plass. Idrettens hus på Ullevål er kontaktet. Kan bli digitalt dersom smittesituasjonen tilsier det.
Det planlegges Trener I-kurs 6.-8. november, kursholder er Egon Vee Haugen. Sted er ennå ikke fastsatt.
Saken videreføres.

08/20 Fotograf/kommunikasjon v/Janicke Walle Jensen
Aktiviteten øker og vi kan igjen være mer aktiv på sosiale medier.
Lage saker:

1. Hva skjer i klubbene om dagen?
2. Junior-NM.

Saken videreføres.

09/20 Resultatservice v/ status Nicolai Roness
Regiontinget ga styret mandat til å anskaffe resultatservice finansiert av bingo-midler. Regionen har valgt å bidra økonomisk med NVF på en felles anskaffelse. Dette blir billigere for alle parter.
Saken avsluttes.

11/20 Streamingutstyr v/status Nicolai Roness
Avventer tydeligere føringer fra NVF.
Saken avsluttes.

12/20 Prosjektsøknad til Sparebankstiftelsen – satsingsområde med perspektiv på 2-5 år v/Hilde Næss og Nicolai Roness
Styret drøfter mulighet for å sette i gang en ungdomssatsing, et tidsavgrenset prosjekt med fokus på rekruttering, utvikling og ivaretakelse av ungdom.
Hilde Næss jobber videre med skisse til et konkret prosjekt.
Saken videreføres

10/20 Eventuelt/postkasse
De vurderes å anskaffe et scoreboard som regionen forvalter på større stevner regionen arrangerer. Det er etterspurt tilbud fra Eleiko Sverige. Styret mistenker imidlertid at det er en seksifret sum, og følgelig for dyrt. Alternativer drøftes.